**ORDIN nr. 174 din 9 martie 2007**

pentru modificarea <LLNK 12007 134 50EI01 0 63>Ordinului ministrului administraţiei şi internelor nr. 134/2007 privind aprobarea criteriilor de evaluare, a punctajelor şi a metodologiei de punctare, aplicabile în vederea atribuirii traseelor pentru transportul rutier public de persoane prin servicii regulate în trafic judeţean

**EMITENT:** MINISTERUL ADMINISTRAŢIEI ŞI INTERNELOR

**PUBLICAT ÎN:** MONITORUL OFICIAL nr. 182 din 16 martie 2007

**Data intrarii in vigoare : 16 martie 2007**

**Forma actualizata valabila la data de : 6 noiembrie 2012**

**Prezenta forma actualizata este valabila de la 16 martie 2007 pana la data selectata 6 noiembrie 2012**

În temeiul prevederilor <LLNK 12005 109180 302 34 70>art. 34^1 alin. (2) din Ordonanţa de urgenţă a Guvernului nr. 109/2005 privind transporturile rutiere, aprobată cu modificări şi completări prin <LLNK 12006 102 10 201 0 18>Legea nr. 102/2006, cu modificările ulterioare, precum şi ale <LLNK 12003 63180 302 9 66>art. 9 alin. (4) din Ordonanţa de urgenţă a Guvernului nr. 63/2003 privind organizarea şi funcţionarea Ministerului Administraţiei şi Internelor, aprobată cu modificări şi completări prin <LLNK 12003 604 10 201 0 18>Legea nr. 604/2003, cu modificările şi completările ulterioare,

ministrul administraţiei şi internelor emite prezentul ordin.

ART. I

Anexele nr. 1 şi 2 la <LLNK 12007 134 50EI01 0 61>Ordinul ministrului administraţiei şi internelor nr. 134/2007 privind aprobarea criteriilor de evaluare, a punctajelor şi a metodologiei de punctare, aplicabile în vederea atribuirii traseelor pentru transportul rutier public de persoane prin servicii regulate în trafic judeţean, publicat în Monitorul Oficial al României, Partea I, nr. 94 din 6 februarie 2007, se înlocuiesc cu anexele nr. 1 şi 2 care fac parte integrantă din prezentul ordin.

ART. II

Procedurile de atribuire a traseelor pentru transportul rutier public de persoane prin servicii regulate în trafic judeţean organizate anterior intrării în vigoare a prezentului ordin se derulează potrivit prevederilor legale în vigoare la acea dată.

ART. III

Prezentul ordin se publică în Monitorul Oficial al României, Partea I.

Ministrul administraţiei şi internelor,

Vasile Blaga

Bucureşti, 9 martie 2007.

Nr. 174.

ANEXA 1

METODOLOGIA DE PUNCTARE

Atribuirea traseelor pentru transportul rutier public de persoane prin servicii regulate în trafic judeţean se face în conformitate cu prevederile <LLNK 12006 1892 50EE01 0 82>Ordinului ministrului transporturilor, construcţiilor şi turismului nr. 1.892/2006 pentru aprobarea Normelor privind organizarea şi efectuarea transporturilor rutiere şi a activităţilor conexe acestora, cu modificările ulterioare, precum şi cu respectarea următoarelor prevederi:

1. La criteriul nr. 1 prevăzut în anexa nr. 2 se acordă puncte pentru fiecare autovehicul care va fi utilizat la executarea traseului. Punctele se cumulează şi apoi se face media aritmetică. Numărul de ani se stabileşte în funcţie de anul de fabricaţie înscris în certificatul de înmatriculare sau în cartea de identitate a autovehiculului, fără a se lua în considerare luna din an.

2. La criteriul nr. 2 prevăzut în anexa nr. 2 se acordă puncte pentru fiecare autovehicul care va fi utilizat la executarea traseului. Punctele se cumulează şi apoi se face media aritmetică.

3. La criteriul nr. 3 prevăzut în anexa nr. 2 se acordă puncte pentru fiecare autovehicul care va fi utilizat la executarea traseului. Punctele se cumulează şi apoi se face media aritmetică.

4. Punctajul obţinut la criteriile nr. 1, 2, 3 şi 5 menţionate în anexa nr. 2 se cumulează. Din suma astfel obţinută se scade punctajul rezultat la criteriul nr. 4, obţinându-se punctajul general.

5. În caz de egalitate de puncte la punctajul general, licenţa de traseu se atribuie operatorului de transport rutier care a obţinut punctajul cel mai mare la criteriul nr. 3 prevăzut în anexa nr. 2, iar în cazul în care egalitatea se menţine, operatorului de transport rutier care a obţinut punctajul cel mai mare la criteriul nr. 1 prevăzut în anexa nr. 2 sau, în cazul în care egalitatea se menţine, operatorului de transport rutier care a obţinut punctajul cel mai mare la criteriul nr. 2 prevăzut în anexa nr. 2. În cazul în care egalitatea se menţine, licenţa de traseu se acordă în mod echitabil solicitanţilor.

ANEXA 2

CRITERIILE

de evaluare şi punctajele care se acordă în

cazul atribuirii curselor în trafic judeţean

1. Vechimea parcului de vehicule:

\*T\*

- anul de fabricaţie (AF) este acelaşi

cu anul atribuirii (AA): 20 puncte;

- AF = AA - 1: 20 puncte;

- AF = AA - 2: 19 puncte;

- AF = AA - 3: 18 puncte;

- AF = AA - 4: 16 puncte;

- AF = AA - 5: 14 puncte;

- AF = AA - 6: 11 puncte;

- AF = AA - 7: 6 puncte;

- AF = AA - 8: 2 puncte.

\*ST\*

2. În funcţie de structura parcului de vehicule utilizat pentru executarea acelei curse sau acelui traseu, se acordă:

- 10 puncte pentru fiecare vehicul aflat în proprietate sau deţinut cu contract de leasing;

- 0 puncte pentru fiecare vehicul deţinut cu contract de închiriere.

3. Gradul de confort al autovehiculelor, clasificate pe categorii sau stele:

- 4 stele 13 puncte;

- 3 stele 11 puncte;

- categoria I 9 puncte;

- două stele 8 puncte;

- o stea 7 puncte;

- categoria II 6 puncte;

- categoria III 5 puncte;

- categoria IV 2 puncte.

4. Operatorul de transport rutier va fi depunctat cu câte un punct pentru fiecare copie conformă a licenţei de transport suspendate în perioada de valabilitate a programului de transport judeţean.

5. Vechimea pe traseu:

- 6 ani şi mai mult: 10 puncte;

- 5 ani: 8 puncte;

- 4 ani: 6 puncte;

- 3 ani: 4 puncte;

- 2 ani: 2 puncte;

- un an, mai mult de 6 luni: 1 punct.

----------